
Arika Kimura* : Nova hybrida inter Salicem gracilistylam 
Miquel et S. Hukaoanam Kimura** 


Salix xSigemitui Kimura hybr. nov. 

Salix gracilistyla Miquel x 5. Hukaoana Kimura 

Frutex ad 8 m altus, trunco ima basi plerumque in ramos validos 3-7 
adscendentes diametro 10-30 cm crassos dividitur. Cortex ramorum valido- 
rum cinereo-fuscus in longitudinem irregulariter rimosus. Ramuli teretes 
rectiusculi, hornotini aestate virides pilis brevibus cinereo-tomentosi, inferne 
denique fere glabrescentes ; annotini vestigiis tomenti residuis partim tecti 
aut glabrescentes, tune plus minusve nitiduli, (15—^)25—60 cm longi, in medio 
3-6 mm crassi, aestate virides vel olivaceo-virides, hieme sordide olivacei 
vel castaneo-olivacei ; veteriores cinerascentes. Gemmae amentiferae Ç 
ovato-ellipticae vel ovatae, apice obtusae vel obtusissimae, latere leviter 
vel vix carinatae, laxe vel dense sordide cinereo-pubescentes, interdum 
dorso denique glabrescentes, pallide stramineae ad rubro-brunnescentes, 
vulgo non nitentes, ventre moderatim dorso valde convexae, 11-14 mm 
longae, 4-6 mm latae ; 3 femineis conformes et concolores sed paulo majo¬ 
res ; stériles ovato-ellipticae apice obtusissimae latere carinatae plerumque 
cinereo-villoso-tomentosae, 4.5-5.5 mm longae 2.1-2.5 mm latae. Folia recen- 
tissima sub vernatione utrinque pilis cinereis dense tomentosa vel villoso- 
tomentosa, ex ea relaxata margine (supremo excepto) revoluta, suprema 
parte viridescente excepta dilute rufescentia. Folia adulta chartacea, inter- 
stitiis 1.0-2.5 cm longis dissita, oblonga ad lanceolato-oblonga, fere medio 
vel paulo infra idem latiora, apice acuta vel breviter acuminata, basi late 
acuta vel obtusa vel raro subrotundata, margine angustissime reflexa, apice 
et basi exceptis glanduloso-crenato-serrulata, serrulis in medio folii 1-3 pro 
1 cm interdum obsoletis, sursum crebris tum ad 5 pro 1 cm, supra saturate 
viridia paulum nitentia stomatifera nervis leviter impressis, primo sub lente 

pilis minutis adpressis sparse pubescentia deinde costa nervisque exceptis 
glabrescentia, subtus glauca sub lente pilis albis minutis adpressis saepe 
curvulis dense vel laxe pubescentia denique subglabrata, (7-)9.5-15 x (2-)2.3- 
3.5(-3.9) cm magna, 3.6-5.8-plo longiora quam latiora ; costa mediana pallida 
supra distincte convexa, pilis cinereis minutissimis plerumque crispulis dense 
obtecta, subtus valde prominente pilis cinereis minutissimis dense pubescente 
vel sericeo-pubescente ; nervis primariis supra in vivo sat tenuiter impressis, 
infra distincte prominentibus, arcuato-ascendentibus sursum subflexuosis, 
utroque latere 12-15, a costa sub angulis 50°-70° orientibus, secundariis 
tenuissimis subtus leviter elevatis inter primarios crebro et subparallele 
transversis (quasi modo Salicis gracilistylae ) ; nervis intermediis 1-4 sub 
angulis latioribus divergentibus. Petioli semiteretes supra fere plani, basi 
sulcati et paulum dilatati, undique dense minutissimeque cinereo-pubescentes, 
subtus interdum denique plus minusve glabrescentes, 0.9-2.0 cm longi. 
Stipulae oblique ovatae apice acutae basi brevissime petiolulatae vel fere 
subsessiles, supra virides basi pauci-glandulosae, subtus glaucae, utrinque 
pilis minutis adpressis sparse cinereo-pubescentes, 4.6-9.0 x 2.5-5.3 mm mag- 
nae, in ramulis vegetis majores. Cataphylla sterilium ramulorum stipulifera 
elliptico- vel anguste oblonga, apice obtusa basi subsessilia, margine inte- 
gerrima, supra viridia infra medium villosa vel basi tantum parce hirsuta 
ceterum glabra, subtus dilute glaucina undique vel secus costam villosa, 
prima lateralia 9.4-10.5 x 3.5-4.0 mm, secunda lateralia 11.0-13.5 x 3.6-5.2 mm 
magna ; tertia pleraque mediano- vel diagonali-abaxialia, quarta pleraque 
mediano- vel diagonali-adaxialia, utraque secundis majora. Ameuta praecocia 
densiflora in ramulis subcondensata ante anthesin albo-villosissima, ascen- 
dentia, recta vel leviter curvula, oblongo-cylindrica, apice obtusissima basi 
sessilia et cataphyllis paucis suffulta ; 2 sub anthesi 2.3-3.3 cm longa 0.9-1.2 
cm crassa ; cataphylla ad basin amentorum (1—)2—3(—4) vel interdum subnulla, 
pleraque bracteiformia sessilia, anguste ovata vel anguste triangulari-ovata 
vel oblongo-ovata, basi vel prope basin latissima, apice acuta vel obtusa, 
supra parte superiore excepta villosa, subtus villosissima, 3.5-6.0 x 2.0-2.6 
(-3.0) mm magna. Fl. Ç : bracteolae ellipticae superne acutae ad summum 
obtusae, deorsum subcuneatae, 2.3-2.5 mm longae, 1.2-1.4 mm latae, dimidio 
superiore nigrae, medio interdum leviter rubicundae, ceterum pallide fiavo- 
virides, utrinque albo-villosae. Glandula una ventraliS flava linearis apice 

truncata leviter incurva, 1.5-1.8 mm longa 0.2 mm lata. Ovaria ex ovata 
basi conica sursum in stylum angustata, 1.8-2.0 mm longa 0.8-0.9 mm crassa, 
pallide viridia albo-sericea, stipitibus brevissimis f ere glabris ; stylis fili- 
formibus obcompressis pallide viridescenti-flavis 1.8-2.0 mm longis. Stigmata 
parva pallide flava ovata commissuralia integra vel leviter emarginata, 
0.4-0.5 mm longa. Ovula in quaque placenta 3. Amenta fructifera (in n. 
4668 visa) ad 9.5 cm longa, 1.0-1.3 cm crassa; capsulae in maturitate stra- 
mineae, anguste conicae cire. 4.5 mm longae. Amenta 3 sub anthesi 4.5-5.5 
cm longa, 1.6-1.9 cm crassa. Cataphylla amentorum fere ut in Ç. Fl. $ : 
bracteolae forma colore indumentoque ut in $, 3.3-3.8 mm longae 1.6 mm 
latae. Glandula una ventralis forma ut in $, 1.8-2.0 mm longa. Stamina 2, 
filamentis prorsus in unum validum connatis glaberrimis albidis, 7.5-9.0 mm 
longis. Antherae oblique ovatae vel oblique ovales, basi vel dimidio inferi- 
ore flavae et sursum rubescentes aut toto fiavescenti-rubrae, apice processum 
connectivi minutum gerentes (modo Salicis Hukaoanae ), 0.9-1.0 mm longae 
0.6-0.8 mm latae, effuso polline fuscescentes. 

Nom. Jap. Hukao-yanagi Kimura nom. nov. 

Hab. in Japonia. Prov. Kôzuke: secus torrentem Yubisogawa, Yubiso, 
altitudine circa 560 m s. m. (A. Kimura & S. Hukao n. 4668 fol. adult. 5 
Sept. 1972 ; gemm. 5 Dec. 1972 ; Ç fl. fere sub anth. 5 Apr. 1973 ; fr. 14 Maii 
1973 ; fol. adult. 1 Oct. 1973 ; $ fl. post anth. 24 Apr. 1974.—A. Kimura & S. 
Hukao n. 4670 fol. adult. 6 Sept. 1972 & 2 Oct. 1973.—A. Kimura & S. Hukao 
n. 4673 fol. adult. 8 Sept. 1972; gemm. 5 Dec. 1972; $ fl. ante anth. 16 Mart. 
1973 ; $ fl. fere sub anth. 5 Apr. 1973 ; cataphyll. 25 Apr. 1973.—A. Kimura 
& S. Hukao n. 4674 fol. adult. 8 Sept. 1972 ; gemm. 1 Dec. 1972 ; $ fl. ante 
anth. 16 Mart. 1973 ; $ fl. paulo ante anth. 5 Apr. 1973 ; Ç fl. post anth. 25 
Apr. 1973 ; fol. adult. [holotypus] 2 Oct. 1973 in Iteotheca Kimurana, Tôhoku 
Univ. Sendaiensis ; Ç fl. sub anth. 9, 11 Apr. 1974.—A. Kimura & S. Hukao 
n. 4676 $ fl. sub anth. 5 Apr. 1973 ; fol. adult. 2 Oct. 1973 ; 3 fl. ante anth., 
partim sub anth. 2 Feb. 1974; $ fl. ante anth. 18 Mart. 1974; 3 A- sub anth. 
[allotypus] 5 Apr. 1974 in Iteotheca Kimurana, Tôhoku Univ. Sendaiensis ; 
3 fl. sub anth. 7 Apr. 1974.—S. Hukao n. 13 fol. adult. 1 Oct. 1973; 3 fl- 
sub anth. 22, 24 Apr. 1974.—S. Hukao n. 101 gemm. 10 Dec. 1972 ; fol. adult. 
2 Oct. 1973.—S. Hukao n. 107 gemm. 18 Dec. 1972 ; fol. adult. 6 Oct. 1973. 
—S. Hukao n. 108 gemm. 18 Dec. 1972 ; fol. adult. 9 Oct. 1973.—S. Hukao 

n. 109 gemm. 18 Dec. 1972; fol. adult. 6 Oct. 1973).—ad confl. Yubisogawa 
& Akasawa, altitudine circa 580 m s. m. (S. Hukao n. 18 Ç fl. paulo post 
anth. 27 Apr. 1974). 

Hanc formam prolem esse hybridam inter Salicem gracilistylam et S. 
Hukaoanam omnes ejus demonstrant partes. A S. gracilistyla habitum habet 
fruticis sed magnitudinem a S. Hukaoana ; a priore praecipue tomentum 
ramulorura, stipulas cataphyllorum, stomata in facie supera foliorum, nervos 
secundarios adultorum foliorum crebros et subparallelos, ovariorum indu- 
mentum sericeum, ovulorum numerum in quaque placenta et longitudinem 
filamentorum ; a S. autem Hukaoana corticem in longitudinem irregulariter 
rimosum, tomentum in facie supera recentissimorum foliorum et antherarum 
colorem. Foliorum figura adultorum, stipularum forma et magnitudine, 
etiam longitudine stylorum inter parentes fere media. 

Huic hybridae, quae secus torrentem Yubisogawa haud raro inveniri 
potest, nomen Salicis Sigemitui imposui, sic gratias agens maximas ill. 
Sigemitu Hukao, iteophilo mihi amicissimo, qui primum hanc novitatem 
invenit et specimina ejus varia et amplissima pluries legens maximum mihi 
praebu.it adjutorium. 

Figurae in textu benigniter photographatae a Dr. H. Tohda, Botanices 
Assistente et Curatore Horti Botanici Tôhoku Universitatis ; illi gratias ago. 

Fig. 1. The somatic chromosomes 
at metaphase of Apodicarpum 
ikenoi Makino (2n=22). 

